**Териториално статистическо бюро - Югоизток**

Отдел „Статистически изследвания - Сливен“

**ДЕЙНОСТ НА МЕСТАТА ЗА НАСТАНЯВАНЕ В ОБЛАСТ СЛИВЕН**

**ПРЕЗ ДЕКЕМВРИ 2024 ГОДИНА**

През декември 2024 г. в област Сливен са функционирали 47 обекта с 10 и повече легла - хотели, мотели, къмпинги, хижи и други места за краткосрочно настаняване, със 753 стаи и 1 586 легла в тях. В сравнение с декември 2023 г. общият брой на местата за настаняване, функционирали през периода, намалява с 4.1%.

Общият брой на нощувките във всички места за настаняване през декември 2024 г. е 5 753, или с 23.8% по-малко в сравнение със същия месец на предходната година. Българските граждани са реализирали 4 921 нощувки, а чуждите - 832.

**Фиг. 1. Реализирани нощувки в местата за настаняване в област Сливен по месеци**

Броят на пренощувалите лица**[[1]](#footnote-1)** в местата за настаняване през декември 2024 г. се увеличава с 0.4% в сравнение със същия месец на 2023 г. и достига 3 637 души. Българските граждани, нощували в местата за настаняване през декември 2024 г., са 3 265 и са реализирали средно по 1.5 нощувки. Чуждите граждани са 372 и са реализирали средно по 2.2 нощувки.

Общата заетост на леглата в местата за настаняване през декември 2024 г. е 11.8% и е намаляла с 4.1 процентни пункта в сравнение с декември 2023 година.

**Фиг. 2. Пренощували лица в местата за настаняване в област Сливен по месеци**

Приходите от нощувки през декември 2024 г. достигат 412.3 хил. лв., като 330.8 хил. лв. са от български граждани, а 81.5 хил. лв. - от чужди граждани.

**Фиг. 3. Приходи от нощувки в местата за настаняване в област Сливен по месеци**

**Методологични бележки**

От 2012 г. статистическото изследване на **дейността на местата за настаняване** се провежда месечно в съответствие с Регламент № 692/2011 на Европейския парламент и на Съвета относно европейската статистика на туризма и Регламент № 1051/2011 на Европейската комисия за прилагане на Регламент № 692/2011 на Европейския парламент и на Съвета относно европейската статистика на туризма по отношение на структурата на отчетите за качеството и предаването на данните.

В наблюдението се включват категоризираните хотели, къмпинги и други места за краткосрочно настаняване с 10 и повече легла, функционирали през съответния отчетен период.

В показателя **други места за краткосрочно настаняване** са обхванати вилни и туристически селища, хостели, къщи за гости, бунгала, почивни домове, хижи, частни квартири и апартаменти и други места за краткосрочно настаняване.

**Легладенонощия в експлоатация** е максималният капацитет на разкритите легла за всеки ден от отчетния месец.

В **приходите от нощувки** в местата за настаняване са включени сумите, заплатени от гостите, без стойността на допълнителните услуги.

Повeче информация и данни за местата за настаняване са достъпни в Информационна система „ИНФОСТАТ“ (<https://infostat.nsi.bg/infostat/pages/module.jsf?x_2=237>) и на сайта на НСИ, раздел „Места за настаняване“ ([http://www.nsi.bg/node/1971/](http://www.nsi.bg/bg/content/1971/%D0%BC%D0%B5%D1%81%D1%82%D0%B0-%D0%B7%D0%B0-%D0%BD%D0%B0%D1%81%D1%82%D0%B0%D0%BD%D1%8F%D0%B2%D0%B0%D0%BD%D0%B5)).

1. Съгласно указания на Евростат бежанците от Украйна не са включени в изследването. [↑](#footnote-ref-1)